Kollár, Boris, predseda NR SR (2022-02-25):
Pán poslanec Taraba, pokiaľ ste si nevšimli, možnože vy nie, ale je naozaj na Ukrajine vojna a všetci to včera dostali, všetci boli upovedomení a títo poslanci tu sedia. Takže namietať niečo takéto (reakcia z pléna) je úplný nezmysel. Dobre, budeme pokračovať ďalej. Teraz dávam hlasovať o programe schôdze ako celku. Prosím, prezentujme sa a hlasujme. (Hlasovanie.) Prítomných 110 poslancov, za 109, nehlasoval 1. Konštatujem, že sme program 59. schôdze Národnej rady schválili. Panie poslankyne, páni poslanci, dávam procedurálny návrh, aby sme dnes rokovali aj po 19. hodine až do úplného prerokovania všetkých bodov programu vrátane hlasovania s tým, že hlasovať o jednotlivých bodoch programu budeme ihneď po prerokovaní každého z nich. Prosím, prezentujme sa a hlasujme o tomto návrhu. (Hlasovanie.) Prítomných 115 poslancov, za 90, proti 6, zdržalo sa 19. Konštatujem, že sme tento návrh schválili. Teraz prosím mimoriadneho a splnomocneného veľvyslanca Ukrajiny v Slovenskej republike jeho excelenciu pána Jurija Mušku, aby vstúpil do rokovacej sály. (Príchod veľvyslanca Ukrajiny Jurija Jurijoviča Mušku. Dlhotrvajúci potlesk.) Zaznie štátna hymna Ukrajiny a Slovenskej republiky. (Štátna hymna Ukrajiny.) (Štátna hymna Slovenskej republiky.) Vážené pani poslankyne, vážení páni poslanci, dovoľte, aby som na 59. schôdzi Národnej rady Slovenskej republiky medzi nami privítal mimoriadneho a splnomocneného veľvyslanca Ukrajiny v Slovenskej republike jeho excelenciu pána Jurija Mušku. Prosím vás, pán veľvyslanec, aby ste sa ujali slova. Nech sa páči. ( Vystúpenie mimoriadneho a splnomocneného veľvyslanca Ukrajiny v Slovenskej republike J. E. pána Jurija Mušku. ) Muška, Jurij Jurijovič, veľvyslanec Ukrajiny Ďakujem. Vážený pán predseda Národnej rady Slovenskej republiky, vážené poslankyne a poslanci Národnej rady Slovenskej republiky, vážení prítomní, prvýkrát... prosím, prepáčte za moju slovenčinu, ale budem sa snažiť. Pre mňa je to vzrušujúca udalosť. V slovenskom parlamente vystupujem prvýkrát. Ak sa nemýlim, takú česť doteraz veľvyslanci cudzích krajín nemali. Dovod je však výnimočný. Kde začať? Ak neviem, kde začať, začnem od rána. Dnes o tretej hodine okupačné vojská Ruskej federácie obnovili raketové útoky na naše hlavné mesto Kyjev. Naša protivzdušná obrana zostreľuje rakety, no ich trosky dopadli na obytné štvrte hlavného mesta, kde žijú civilné obyvateľstvo. Tieto otrasné zábery sú voľne dostupné na internete. Chcem ukázať a to neni napísano, žadna raketa neprišla v ceľ, žadna. Od včerajšieho rána Ruská federácia barbarsky vypálila na území Ukrajiny viac ako 160 balističných a riadených rakiet. A toto všetko sa deje v 21. storočí! Udalosti posledných dní, žaľ, dokazujú, že barbarské presvedčenia na východe od ukrajinských hraníc stále prevládajú. V záujme politických ambícií sú pripravení zabíjať civilné obyvateľstvo, ničiť opozíciu, útočiť na svojich susedov, ak tieto túžia po civilizačnom svete. História jim to neodpustí. Situácia teraz nie je jednoduchá. Od polnoči na Kyjev smerujú tanky. Naše ozbrojené sily ich zastavili a odpúdzajú nepriatelia. Boje pokračujú pozdĺž hranice s agresorom. Ak niekto dúfa, že následky tejto vojny ho obídu, chcem vám povedať, že včera okupanti ovládali Černobyľ. Teraz Ukrajina nemôže zaručiť bezpečnosť Europy. Okrem toho na Ukrajini, na Ukrajine piatnadsať jadrových reaktorov. V súčasnosti prebehujú boje v blízkosti jadrovej elektrárne Záporožia, kto je, ktorá je najviadsou v Europe, v médiách sa už objavili správy, že ruskí vojaci vydierajú, aby začali strieľať na jadrové reaktory. Bude tato katastrofa pre všetkých. Takže vidíte, že táto vojna fyzicky ohrozuje celú Európu. Celoeuropsky región je v ohrození. Naše ozbrojené sily chránia nielen Ukrajinu, ale celý europsky prestor. Bojujemo za mier, demokraciu a europske hodnoty. Pre lepšie pochopenie nebezpečnosti tejto situácie, raketové útoky zasiahli aj západné oblasti Ukrajiny, Ivano-Frankivsk a Ľviv, ktoré sú veľmi blízko do hraníc Slovenska, niečo vyše dvesto kilometrov. Vojna už je tu. Za týchto okolností teraz je veľmi dôležitá podpora a pomoc Ukrajine zo strany našich partnerov, predovšetkým uvaliť tvrdé sankcie voči agresorovi, Ruskej federácii. Cítime podporu aj Slovenska a jeho občanov. Včerašní pokojný pochod je to, je toho príkladom. Zišlo sa viac ako tritisiči ľudí. Sme za to úprimne vďační všetkým našim priateľom a partnerom. Vážime si to a nikdy nezabudneme. Vážené pani poslankyne a poslanci, vyzývam vás všetkými spôsobami, aby ste podporili Ukrajinu a jej europske ambície. Hovorím tu aj o materiálnej, aj vojenskej pomoci, ktorá je teraz mimoriadne potrebná. A hneď teraz, ne závtra. Je tu aj humanitárna otázka. Naši občania sú nútení utekať pred ostreľovaním, opúšťať svoje domovy. Naši susedia, Slovensko a Poľsko, poskytujú pomoc Ukrajincom utekajúčim pred vojnou. Sme vám za to úprimne vďační. Vážený pán predseda Národnej rady, vážení pani poslankyne a poslanci, ješte raz vás vyzývam, aby ste vyvinuli maximálne úsilie a neotáľali s účinnou a krajne potrebnou pomocou Ukrajine zbraňami, financiami, humanitárnou pomocou. Povzbudzujte našich európskych partnerov, aby podnikli rozhodné kroky na zabezpečenie mieru na Ukrajine aj v Europe. Budeme bojovať až do konca. Nech nám všetkým Pán Boh pomáha! Sláva Ukrajine! (Reakcia z pléna. Dlhotrvajúci potlesk postojačky.)